Ռենատա Կոստա

**Ռենատա Ապարեսիդա դա Կոստա** (, նաև հայտնի է որպես **Կոկի** (); ), բրազիլացի ֆուտբոլիստ, պաշտպան: Աշխարհի երեք առաջնությունների (2003, 2007, 2011) և երեք Օլիմպիական խաղերի (2004, 2008, 2012) մասնակից։

## Կենսագրություն
### Ակումբային կարիերա
Կարիերայի սկզբում հանդես է եկել բրազիլական ակումբներում՝ կիսապաշտպանի դիրքում։  Սակայն մարզիչները նշում էին ֆուտբոլիստի ունիվերսալիզմը, որը կարող էր խաղալ և որպես գրոհների կազմակերպիչ, և որպես պաշտպան։ Ժամանակի ընթացքում նա սկսեց խաղալ վերջին պաշտպանի դիրքում (սվիպեր):

2008 թվականին տեղափոխվել է Դանիայի բարձրագույն դիվիզիոնի «Օդենսե» ակումբ և դարձել առաջին բրազիլացի ֆուտբոլիստուհիներից մեկը, ում տրանսֆերի համար վճարվել է գումար։ 2008 թվականի սեպտեմբերին դրաֆթում ընտրվել է ամերիկյան «Սենթ Լուիս ատլետիկա» ակումբի կողմից, սակայն նախընտրել է մնալ Եվրոպայում։  Հաջորդ մրցաշրջանն անցկացրել է շվեդական «Մալմյո» ակումբում, նրա թիմը Շվեդիայի առաջնությունում ավարտեց երրորդ տեղը: 2010 թվականին վերադարձել է Բրազիլիա, որտեղ հանդես է եկել հաջորդ 4 մրցաշրջաններում։  2010 թվականի Լիբերտադորեսի կանանց Գավաթի հաղթող «Սանթոսի» կազմում:

2014 թվականին ևս երկու բրազիլուհիների՝ Դանիելլիի և Ամանդայի հետ տեղափոխվել է ռուսական «Կուբանոչկա» ակումբ։ Առաջին մրցաշրջանում իր ակումբի հետ դարձել Է Ռուսաստանի Գավաթի եզրափակչի մասնակից, սակայն եզրափակչում  «Կուբանոչկան» 0:5 հաշվով պարտվել է  «Ռյազան-Օդադեսանտային զորքեր» ակումբին:  2015 թվականին երկրորդ անգամ անընդմեջ դարձել Է Ռուսաստանի Գավաթի եզրափակչի մասնակից։ Ընդհանուր առմամբ, մարզուհին երկու մրցաշրջան է անցկացրել ռուսական ակումբում՝ խաղալով 28 հանդիպում և դառնալով 2 գոլի հեղինակ բարձրագույն խմբում:

2016 թվականից կրկին հանդես է եկել հայրենիքում։  Երկու մրցաշրջան անցկացրել է «Կորինտիանսի» կազմում՝ այդ ընթացքում խաղալով ընդամենը 4 հանդիպում։  2017 թվականի հոկտեմբերին տեղափոխվել է «Իրանդուբա» ակումբ։

### Կարիերան հավաքականում
Բրազիլիայի երիտասարդական հավաքականի կազմում 2002 և 2004 թվականների 19 տարեկանների աշխարհի երիտասարդական առաջնություններում երկու անգամ զբաղեցրել է չորրորդ տեղը: 2006 թվականին դարձել է աշխարհի 20 տարեկանների առաջնության բրոնզե մեդալակիր։

2003 թվականից հանդես է եկել Բրազիլիայի ազգային հավաքականում։ Մասնակցել է աշխարհի առաջնությունների եզրափակիչ երեք մրցաշարերի՝ 2003 թվականին (3 հանդիպում, քառորդ եզրափակիչ), 2007 թվականին (5 հանդիպում, 1 գոլ, արծաթե մեդալակիր) և 2011 թվականին (3 հանդիպում, քառորդ եզրափակիչ): Մասնակցել է նաև Օլիմպիական խաղերի երեք խաղարկությունների՝ 2004 թվականին (արծաթե մեդալակիր), 2008 թվականին (6 հանդիպում, արծաթե մեդալակիր) և 2012 թվականին (4 հանդիպում, 1 գոլ, քառորդ եզրափակիչ): 2003 և 2007 թվակաաններին դարձել Է Պան-ամերիկյան խաղերի չեմպիոն, իսկ 2011 թվականին՝ եզրափակչի մասնակից։  Հարավային Ամերիկայի առաջնության չեմպիոն (2003, 2010 և արծաթե մեդալակիր (2006): Ընդհանուր առմամբ, պաշտոնական մրցաշարերում հավաքականում խաղացել է առնվազն 23 խաղ և խփել է առնվազն 2 գոլ:

## Անձնական կյանք
2007 թվականի հոկտեմբերին իր մեքենայով վթարի է ենթարկվել «Բոտուկատու» ակումբի երկու այլ ֆուտբոլիստների հետ։ Առջևի նստատեղերին նստած Ռենատան և Միշելը թեթև վնասվածքներ են ստացել, իսկ հետևի նստատեղին նստած 16-ամյա Կատյան ողնաշարի վնասվածք է ստացել և ստիպված է եղել տեղափոխվել պարալիմպիկ սպորտ: Ինքը՝ Ռենատան, տուգանվել է առանց լիցենզիայի մեքենա վարելու համար։

## Ծանոթագրություններ

## Արտաքին հղումներ

*  (1)
*  (2)
* Профиль на сайте ЖФК «Сантос»
* Профиль на сайте sports-reference.com
* Профиль на сайте Олимпийского комитета Бразилии 
 
Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:2008 թվականի Ամառային օլիմպիական խաղերի արծաթե մեդալակիրներ
Կատեգորիա:Բրազիլացի ֆուտբոլիստուհիներ
Կատեգորիա:Կանանց ֆուտբոլի կիսապաշտպաններ
Կատեգորիա:Սանտոսի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Բրազիլացի ֆուտբոլային մարզիչներ